જો તમે પણ એકવાર આ ગામની મુલાકાત લો તો કા તમને આ ગામ રામની નગરી લાગે અથવા તો કાન્હાનું ગોકુળ મથુરા. એમ કહીએ તો પણ નવાઈ તો ન જ કહેવાય. આ ગામને જોતાં જ શનિ સિંગલાપૂર યાદ આવી જાય. આખા ગામમાં આજે પણ કોઈના ઘરે તાળાં નથી મારતા. કે આખા ગામની અંદર જેટલી પણ દુકાનો છે ત્યાં બપોરે પણ દુકાનદાર જમવા જાય તો સાવ ખુલ્લી જ મૂકી ને જમવા બિન્દાસ જતાં રહે છે. આ ગામમાં રહેતા લોકોને પોતાના ગામવાસીઓ ઉપર ભરપૂર વિશ્વાસ છે. આ ગામમાં ક્યારેય કોઈ એવા બનાવ નથી બનતા કે જેના કારણે કોઈ પોલીસ કેસ કે કોર્ટ કેસ થયા હોય. અહીના રહેવાસીઓ ખૂબ જ સજ્જન ને સમજદાર છે. જો બપોરે બપોરે દુકાનદાર ન હોય ને આ ગામમાંથી જ કોઈને વસ્તુની પણ જરૂર પડે છે તો દુકાનદાર ને ગોતવા જવાની કે રાહ જોવાની બિલકુલ જરૂર નથી. એને એની જાતે જ જોઈતી વસ્તુ લઈ લેવાની અને પૈસા જેટલા થતાં હોય એ ત્યાં રાખેલ પેટીમાં મૂકી દેવાના. છે ને જોરદાર સિસ્ટમ ?